Джамията принадлижи към типа завие – малък ислямски манастир, с по-късни странични разщирения. Тремът е по цялата източна страна и е на четири масивни каменни колони. Молитвеното пространство и страничните помещения са покрити с куполи, докато разщиренията и централната част на трема са покрити с полуцилиндрични и цилиндрични сводове. Декоративните елементи съществуват до Скопското земетресение от 1963 година. След него са запазени само фрагменти върху аркадата на трема. Декорацията в стил руми, е направена в барелеф. Богата релефна декорация има и във вътрешността на джамията, върху арките и пандантивите, докато куполът е оребрен. Минарето е с височина приблизително 30 m и е изградено от прецизно издялани правоъгълни каменни блокове. Шерефето има перфорирана ограда и сталактитна украна под него.